
รายงานการประชุมสภาเทศบาลตำบลลานข่อย
  สมัยประชุมสามัญ  สมัยที่  1  ประจำปี  พ.ศ. ๒๕65    
วันพุธ  ที่  2  มีนาคม  พ.ศ.  ๒๕65  เวลา  ๑๓.3๐ น.
ณ  ห้องประชุมสภาเทศบาลตำบลลานข่อย  อำเภอป่าพะยอม  จังหวัดพัทลุง
ผู้มาประชุม

	ชื่อ-สกุล

	นายสมศักดิ์    จันทร์หลี
	ประธานสภา

	2.
	นายวีรยุทธ     ขุนนุ้ย

	สมาชิกสภา เขต ๑
	สุนทร    ทองศรีจันทร์
	

	4.
	นายทวี          คงจันทร์
	สมาชิกสภา เขต ๑
	ทวี        คงจันทร์
	

	5.
	นายมาโนช     หนูด้วง
	สมาชิกสภา เขต ๑
	มาโนช   หนูด้วง
	

	6.
	นายศิริศักย์     ท่องคง
	สมาชิกสภา เขต ๒
	ศิริศักย์   ท่องคง
	

	7.
	นายพันศักดิ์    เมืองชุม
	สมาชิกสภา เขต ๒
	พันศักดิ์  เมืองชุม
	

	8.
	นายวิโรจน์      เกตุโอ
	สมาชิกสภา เขต 2
	วิโรจน์    เกตุโอ
	

	9.
	นายสุทธิมนต์   หนูคง
	เลขานุการสภา
	สุทธิมนต์  หนูคง
	



ผู้ลาประชุม
1 นายนิคม    บุญชูดำ
2 นายวีรวัชร์  ทองเรืองนิ่ม
3 นายกำพล   ชูถนอม				
ผู้ขาดประชุม				- ไม่มี -
ผู้เข้าร่วมประชุม
1. นายบุญเลิศ  เส้งรอด			นายกเทศมนตรีตำบลลานข่อย
2. นายจงรักษ์   ศรีรัตน์			รองนายกเทศมนตรีตำบลลานข่อย
3. นายวิเชียร    คล้ายแก้ว		รองนายกเทศมนตรีตำบลลานข่อย
4. นางสาวดาวฤทัย  จันทร์ไหม		เลขานุการนายกเทศมนตรีตำบลลานข่อย
5. นายฤทธิ์      ไชยวรรณ		ปลัดเทศบาล
6. นายราเชนท์	ศรีชัย			รองปลัดเทศบาล
7. นายมโน   คล้ายแก้ว			หัวหน้าสำนักปลัดเทศบาล
8. นายสุเมธ  ด้วงศิริ			ผู้อำนวยการกองช่าง
9. นายวิเด่น  เทพชุม			ผู้อำนวยการกองคลัง
10. นางสาวศศิพิมล  ศรีรัตน์		นักวิชาการศึกษา  รักษาราชการแทน  ผู้อำนวยการกองการศึกษา
11. นายเสนอ  รอดเรืองฤทธิ์                 นิติกรชำนาญการ
12. นางสาวกาญจนา  แก้วนุ้ย		เจ้าพนักงานธุรการ    

เริ่มประชุมเวลา		13.30  นาฬิกา
เลขานุการสภาเทศบาล			เรียนประธานสภาเทศบาลตำบลลานข่อย  สมาชิกสภาเทศบาลตำบลลานข่อย  ผู้บริหารเทศบาลตำบลลานข่อย  ต่อไปนี้เป็นการประชุมสภาเทศบาลตำบลลานข่อย        สมัยประชุมสามัญ  สมัยที่ 1 ประจำปี  พ.ศ. 2565  กระผมนายสุทธิมนต์  หนูคง  เลขานุการสภาเทศบาลตำบลลานข่อย  ได้ตรวจสอบรายชื่อสมาชิกสภาเทศบาลตำบลลานข่อย            ผู้มาประชุมที่ได้ลงชื่อไว้  จำนวน  9  คน ครบองค์ประชุม  โอกาสนี้ขอเชิญนายวีรยุทธ  ขุนนุ้ย         รองประธานสภาเทศบาลตำบลลานข่อยทำหน้าที่ถือเทียนชนวนและขอเชิญนายสมศักดิ์  จันทร์หลี  ประธานสภาเทศบาลตำบลลานข่อยทำหน้าที่จุดธูปเทียนเพื่อบูชาพระรัตนตรัยเพื่อเป็นสิริมงคลแก่ที่ประชุมสภาแห่งนี้และทำหน้าที่เป็นประธานในที่ประชุมต่อไป  ขอกราบเรียนเชิญครับ 
ประธานสภาเทศบาล			สมาชิกสภาเทศบาลตำบลลานข่อย  นายกเทศมนตรีตำบลลานข่อย  คณะผู้บริหาร  ปลัดเทศบาล  รองปลัดเทศบาล  หัวหน้าส่วนราชการ  ข้าราชการผู้เข้าร่วมประชุมทุกท่าน
				อาศัยอำนาจตามความในมาตรา  25  แห่งพระราชบัญญัติเทศบาล  พ.ศ. 2496  แก้ไขเพิ่มเติมถึง (ฉบับที่ 14) พ.ศ. 2562  ประกอบข้อ 23 ของระเบียบกระทรวงมหาดไทย  ว่าด้วยข้อบังคับการประชุมสภาท้องถิ่น พ.ศ. ๒๕๔๗  แก้ไขเพิ่มเติมถึง (ฉบับที่ ๒) พ.ศ. ๒๕๕๔  จึงนัดประชุมสภาเทศบาลตำบลลานข่อย  สมัยประชุมสามัญ  สมัยที่ 1 ประจำปี พ.ศ.  2565  ในวันพุธที่  2  มีนาคม  พ.ศ.  2565  เวลา 13.30  น. ณ ห้องประชุมสภาเทศบาลตำบลลานข่อย  อำเภอป่าพะยอม  จังหวัดพัทลุง
ระเบียบวาระที่  1	เรื่องที่ประธานจะแจ้งต่อที่ประชุม
ประธานสภา			ขอแสดงความยินดีกับนายฤทธิ์  ไชยวรรณ  ปลัดเทศบาลตำบลลานข่อยที่สามารถสอบเป็นปลัดเทศบาลระดับกลางได้กระผมและตัวแทนทุกท่านที่อยู่ในห้องประชุมสภาเทศบาลขอแสดงความยินดีด้วยนะครับ
มติที่ประชุม	รับทราบ
ระเบียบวาระที่ ๒	เรื่องรับรองรายงานการประชุมสภาเทศบาลตำบลลานข่อย  สมัยประชุมวิสามัญ  สมัยที่  1    ครั้งที่  2  เมื่อวันจันทร์ ที่  17  มกราคม  2565  
ประธานสภาเทศบาล		ขอเชิญท่านพันศักดิ์  เมืองชุม  สมาชิกสภาเทศบาลตำบลลานข่อย  เขต  2  ในฐานะประธานกรรมการตรวจรายงานการประชุมสภาครับ
นายพันศักดิ์ เมืองชุม		เรียนประธานสภาเทศบาล  สมาชิกสภาเทศบาล   ผู้บริหารเทศบาลตำบลลานข่อย  ปลัดเทศบาล  หัวหน้าส่วนราชการผู้เข้าร่วมประชุมทุกท่านกระผมนายพันศักดิ์ เมืองชุม  สมาชิกสภาเทศบาลตำบลลานข่อย  เขต ๒  และในฐานะประธานคณะกรรมการตรวจรายงานการประชุมสภาเทศบาลตำบลลานข่อย ขอใช้สิทธิตามแห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗  แก้ไขเพิ่มเติมถึง (ฉบับที่ ๒) พ.ศ. ๒๕๕๔  หมวด ๒ ข้อ 20 และข้อ 33 และหมวดที่ 8 ข้อ ๑๐๓ (๑) และข้อ ๑๐๕ (๒) คณะกรรมการตรวจรายงานการประชุมสภาเทศบาลตำบลลานข่อย  มีคณะกรรมตรวจรายงานการประชุม  จำนวน  7  ราย  มาประชุมครบองค์ประชุม  ได้ตรวจรายงานการประชุมสภาเทศบาลตำบลลานข่อย  สมัยประชุมวิสามัญ  สมัยที่ 1 ครั้งที่ 2 เมื่อวันที่  25  มกราคม  2565        เวลา  13.00 - 15.30 น.  ณ  ห้องประชุมสภาเทศบาลตำบลลานข่อย  เสร็จแล้วไม่มีการแก้ไขเพิ่มเติมครับ

ประธานสภาเทศบาล		ขอบคุณประธานคณะกรรมการตรวจรายงานการประชุมสภาเทศบาลตำบลลานข่อย  มีสมาชิกสภาท่านใดจะขอแก้ไขเพิ่มเติมรายงานการประชุมสภาครั้งที่ผ่านมาบ้างไหมครับ     ถ้าไม่มีกระผมขอมติ  สมาชิกท่านใดรับรองรายงานการประชุมสภาเทศบาลตำบลลานข่อย  สมัยประชุม  วิสามัญ  สมัยที่ 1  ครั้งที่ 2  โปรดยกมือครับ
มติที่ประชุม	รับรอง			8	เสียง
	ไม่รับรอง		-	เสียง
	งดออกเสียง		1	เสียง   
เลขานุการสภาเทศบาล		เรียนประธานสภา  สมาชิกสภาเทศบาลตำบลลานข่อย  กระผมนายสุทธิมนต์   หนูคง  เลขานุการสภาเทศบาลตำบลลานข่อย  สมาชิกสภาเทศบาลตำบลลานข่อยมีมติรับรองรายงานการประชุมสภาเทศบาลตำบลลานข่อย สมัยประชุมวิสามัญ  สมัยที่ 1 ครั้งที่ 2  จำนวน  8  เสียง  ไม่รับรอง  ไม่มี  งดออกเสียง  1  เสียง  ประธานสภาเทศบาล  
ระเบียบวาระที่ 3	กระทู้ถาม
· ไม่มี
ระเบียบวาระที่ 4	เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว 
· ไม่มี
ระเบียบวาระที่ 5	เรื่องที่เสนอใหม่
5.1  ญัตติเรื่อง  การรับโอนโครงการปรับปรุงระบบประปาภูเขาตำบลลานข่อย  สถานที่ก่อสร้าง  หมู่ที่  9  ตำบลลานข่อย  อำเภอป่าพะยอม  จังหวัดพัทลุง  จากสำนักงานทรัพยากรธรรมชาติและสิ่งแวดล้อมจังหวัดพัทลุงด้วยสำนักงานทรัพยากรธรรมชาติและสิ่งแวดล้อมจังหวัดพัทลุง (งบพัฒนาจังหวัด) งบประมาณ  3,395,500  บาท (สามล้านสาม-แสนเก้าหมื่นห้าพันห้าร้อยบาทถ้วน)
ประธานสภาเทศบาล		ขอเชิญเจ้าของญัตติครับ
นายกเทศมนตรี		เรียนประธานสภาเทศบาล  สมาชิกสภาเทศบาล  ผู้เข้าร่วมประชุมสภาทุกท่าน  กระผมนายบุญเลิศ  เส้งรอด  ตำแหน่งนายกเทศมนตรีตำบลลานข่อย  ขอเสนอญัตติเรื่อง  การรับโอนโครงการปรับปรุงระบบประปาภูเขาตำบลลานข่อย  สถานที่ก่อสร้างหมู่ที่  9  ตำบลลานข่อย  อำเภอป่าพะยอม  จังหวัดพัทลุง  จากสำนักงานทรัพยากรธรรมชาติและสิ่งแวดล้อมจังหวัดพัทลุง  ด้วยสำนักงานทรัพยากรธรรมชาติและสิ่งแวดล้อมจังหวัดพัทลุง  ได้รับการจัดสรรงบประมาณโครงการตามแผนปฏิบัติราชการ  ประจำปีงบประมาณ         พ.ศ.  2556  (งบพัฒนาจังหวัด)  ให้ก่อสร้างระบบประปาภูเขา  ตำบลลานข่อย  อำเภอ    ป่าพะยอม  จังหวัดพัทลุง  เพื่อแก้ไขปัญหาให้ประชาชนในพื้นที่ตำบลลานข่อยที่ประสบปัญหาด้านน้ำอุปโภค-บริโภค  งบประมาณ  3,395,500 บาท  ให้กับเทศบาลตำบลลานข่อยเพื่อนำไปบริหารจัดการและก่อให้เกิดประโยชน์สูงสุดกับประชาชนในพื้นที่ต่อไปขอบคุณครับ
ประธานสภาเทศบาล		สมาชิกสภาเทศบาลท่านใดจะสอบถามหรืออภิปรายเพิ่มเติมไหมเชิญครับ

นายพันศักดิ์ เมืองชุม		เรียนประธานสภาเทศบาล  สมาชิกสภา  นายกเทศมนตรี  ผู้บริหารข้าราชการ  กระผมนายพันศักดิ์ เมืองชุม  สมาชิกสภาเทศบาลตำบลลานข่อย  เขต  2 ขอสอบถามแทนเพื่อนสมาชิกสภาเทศบาลว่าประปาตัวดังกล่าวตั้งอยู่ตรงไหน  เมื่อรับโอนมาแล้วสภาพก่อนรับโอนเป็นอย่างไรและคณะกรรมการได้ตรวจสอบก่อนหรือไม่ ขอให้ผู้ที่เกี่ยวข้องช่วยชี้แจงให้สมาชิกได้ทราบรายละเอียดด้วยครับ
ประธานสภาเทศบาล		ขอบคุณครับเชิญผู้บริหารหรือผู้เกี่ยวข้องชี้แจงครับ
นายกเทศมนตรี		เรียนประธานสภาเทศบาลตำบลลานข่อย  กระผมนายบุญเลิศ  เส้งรอด  ตำแหน่งนายกเทศมนตรีตำบลลานข่อย  ขอมอบหมายให้ผู้อำนวยการกองช่างชี้แจงในรายละเอียดครับ
ประธานสภาเทศบาล		อนุญาตเชิญผู้อำนวยการกองช่างครับ
นายสุเมธ ด้วงศิริ		เรียนประธานสภาเทศบาล  สมาชิกสภาเทศบาล  นายกเทศมนตรี  ปลัดเทศบาล  ข้าราชการทุกท่านกระผมนายสุเมธ  ด้วงศิริ  ผู้อำนวยการกองช่าง  ขอชี้แจงว่าประปาตัวดังกล่าวตั้งอยู่ที่บ้านห้วยถาด หมู่ที่ 9 อยู่ห่างจากประปาตัวเดิมประมาณสองกิโลเมตร  เนื่องจากเมื่อก่อนประปาตัวเดิมไม่สามารถส่งน้ำมาให้ประชาชนในหมู่ที่ 9 หมู่ที่ 8 ใช้เพียงพอเทศบาลตำบลลานข่อย  จึงประสานสำนักงานทรัพยากรธรรมชาติและสิ่งแวดล้อมจังหวัดพัทลุง  สร้างระบบประตัวหนึ่งดังกล่าวอีกตัวและที่ผ่านมาประชาชนในหมู่ที่ 9 หมู่ที่ 8  และหมู่ที่ 4 ก็ได้ใช้น้ำเพื่อการอุปโภคมาตลอดและที่ผ่านมาเจ้าหน้าที่ประปาของเทศบาลตำบลลานข่อยก็ได้เข้าไปซ่อมแซมรักษามาตลอดซึ่งระบบประอยู่ในสภาพดีใช้งานได้ตามปกติครับ
ประธานสภาเทศบาล		กระผมถือว่าประตัวดังกล่าวสามารถแก้ไขปัญหาเรื่องน้ำให้ประชาชนได้มากพอสมควร  แต่ด้วยระยะทางในการส่งน้ำประปาตัวดังกล่าวที่ต้องส่งน้ำไกลเกินไปทำให้บางครั้งก็ต้องมีปัญหาเรื่องการขาดน้ำบ้างนะครับ  มีสมาชิกท่านใดจะสอบถามเพิ่มเติมอีกมั้ยครับ  ถ้าไม่มีกระผมขอมตินะครับ  สมาชิกสภาท่านใดเห็นชอบในการรับโอนโครงการปรับปรุงระบบประปาภูเขาตำบลลานข่อยสถานที่ก่อสร้าง หมู่ที่  9  ตำบลลานข่อย  อำเภอป่าพะยอม  จังหวัดพัทลุง  จากสำนักงานทรัพยากรธรรมชาติและสิ่งแวดล้อมจังหวัดพัทลุงด้วยสำนักงานทรัพยากรธรรมชาติและสิ่งแวดล้อมจังหวัดพัทลุง (งบพัฒนาจังหวัด) งบประมาณ  3,395,500 บาท (สามล้านสามแสนเก้าหมื่นห้าพันห้าร้อยบาทถ้วน) โปรดยกมือครับ
มติที่ประชุม	เห็นชอบ		8	เสียง
	ไม่เห็นชอบ		-	เสียง
	งดออกเสียง		1	เสียง
เลขานุการสภาเทศบาล		เรียนประธานสภาเทศบาล  กระผมนายสุทธิมนต์  หนูคง  เลขานุการสภาเทศบาลตำบลลานข่อย  สมาชิกสภาเทศบาลตำบลลานข่อยมีมติเห็นชอบในการรับโอนโครงการปรับปรุงระบบประปาภูเขาตำบลลานข่อย  สถานที่ก่อสร้าง  หมู่ที่  9  ตำบลลานข่อย       จากสำนักงานทรัพยากรธรรมชาติและสิ่งแวดล้อมจังหวัดพัทลุง  จำนวน  8  เสียง             ไม่เห็นชอบ  ไม่มี  งดออกเสียง  1  เสียง  ประธานสภาเทศบาล

		5.2  ญัตติเรื่องโอนทรัพย์สิน  จำนวน  1  รายการ  ให้อยู่ในความดูแลของเทศบาลตำบลลานข่อย  โครงการพัฒนาอุตสาหกรรมท่องเที่ยวเชิงอนุรักษ์เข้มแข็งเข้าสู่ประชาคมอาเซี่ยน จำนวน 1 หลัง  ปี 2557 (งบจังหวัด)  กิจกรรมที่  2.2 การพัฒนาหมู่บ้านท่องเที่ยว OTOP งบประมาณ  1,148,000 บาท  (หนึ่งล้านหนึ่งแสนสี่หมื่นแปดพันบาทถ้วน)
ประธานสภาเทศบาล		เชิญเจ้าของญัตติครับ
นายกเทศมนตรี		เรียนประธานสภาเทศบาลตำบลลานข่อย  กระผมนายบุญเลิศ  เส้งรอด  ตำแหน่งนายกเทศมนตรีตำบลลานข่อยขอเสนอญัตติเรื่อง  การรับโอนทรัพย์สินโครงการตามแผนปฏิบัติราชการประจำปีงบประมาณ พ.ศ. 2557 (งบจังหวัด)  โดยมีรายละเอียดดังนี้    ด้วยจังหวัดพัทลุง  โดยสำนักงานพัฒนาชุมชนจังหวัดพัทลุงแจ้งความประสงค์ถ่ายโอนทรัพย์สินอาคารบริการนักท่องเที่ยวชั้นเดียวพื้นที่ใช้สอย 200 ตารางเมตร  หมู่ที่ 1      ตำบลลานข่อย  อำเภอป่าพะยอม  จังหวัดพัทลุง  จำนวน  1  หลัง  เป็นเงินทั้งสิ้น  1,148,000  บาท  (หนึ่งล้านหนึ่งแสนสี่หมื่นแปดพันบาทถ้วน)  ซึ่งเป็นโครงการตามแผนปฏิบัติราชการประจำปี  งบประมาณ  พ.ศ.2557  (งบพัฒนาจังหวัด)  โครงการพัฒนาอุตสาหกรรมท่องเที่ยวเชิงอนุรักษ์เข้มแข็งเพื่อเข้าสู่ประชาคมอาเซียน  กิจกรรมที่ 2.2      การพัฒนาหมู่บ้านท่องเที่ยว OTOP เพื่อให้อยู่ในความดูแล  บำรุงรักษาและใช้ประโยชน์ของเทศบาลตำบลลานข่อย  ดังนั้น  เพื่อให้เป็นไปตามแนวทางปฏิบัติตามหนังสือกรมส่งเสริมการปกครองท้องถิ่น  ด่วนที่สุด  ที่  มท 0808.2/ว1628  ลงวันที่  4  มิถุนายน  2561   ความว่าประเด็นการรับมอบพัสดุที่มี  ผู้อุทิศให้เป็นกรรมสิทธิ์แก่องค์กรปกครองส่วนท้องถิ่น  หรือให้สิทธิอันเกี่ยวกับพัสดุหรือมอบให้เป็นผู้ดูแลพัสดุคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ  มีความเห็นว่าตามพระราชบัญญัติการจัดซื้อจัดจ้างและการบริหารพัสดุภาครัฐ  พ.ศ. 2560  มาตรา 3  บัญญัติว่า “ให้ยกเลิกบทบัญญัติเกี่ยวกับพัสดุ  การจัดซื้อจัดจ้าง  หรือการบริหารพัสดุ  ในกฎหมาย  ระเบียบ  ข้อบังคับ  ประกาศ  ข้อบัญญัติ  และข้อกำหนดใดๆ ของหน่วยงานของรัฐที่อยู่ภายใต้บังคับแห่งพระราชบัญญัตินี้”  ซึ่งตามพระราชบัญญัติฯ  มาตรา 3  มีเจตนารมณ์ให้ยกเลิกบทบัญญัติเกี่ยวกับพัสดุสำหรับกรณีอื่นที่มิได้เกี่ยวกับการจัดซื้อจัดจ้างหรือการบริหารพัสดุก็ยังคงดำเนินการตามระเบียบที่เกี่ยวข้องต่อไป  เมื่อข้อเท็จจริงปรากฏว่ากรณีที่มีผู้อุทิศพัสดุให้เป็นกรรมสิทธิ์แก่องค์กรปกครองส่วนท้องถิ่น  หรือให้สิทธิอันเกี่ยวกับพัสดุหรือมอบให้เป็นผู้ดูแลพัสดุนั้น  ถ้าการกระทำดังกล่าวมีเงื่อนไขหรือมีภาระติดพัน องค์กรปกครองส่วนท้องถิ่นจะรับเอาพัสดุหรือสิทธินั้นๆ    ได้ต่อเมื่อได้รับความเห็นชอบจากสภาท้องถิ่น  และเป็นไปตามระเบียบอื่นที่เกี่ยวข้องแต่อย่างไรก็ดีหลังจาก   ที่ได้รับพัสดุมาแล้วจะต้องดำเนินการตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ  พ.ศ.  2560  หมวด 9  “การบริหารพัสดุ” ต่อไป

ประธานสภาเทศบาล		สมาชิกสภาเทศบาลท่านใดจะอภิปรายหรือสอบถามเพิ่มเติมบ้างครับ  ถ้าไม่มีขอมติที่ประชุมนะครับ  สมาชิกสภาเทศบาลตำบลลานข่อยท่านใดเห็นชอบในการรับโอนทรัพย์สินให้อยู่ในความดูแลของเทศบาลตำบลลานข่อย  โครงการพัฒนาอุตสาหกรรมท่องเที่ยวเชิงอนุรักษ์เข้มแข็งเข้าสู่ประชาคมอาเซี่ยน จำนวน 1 หลัง  ปี 2557 (งบจังหวัด)  งบประมาณ  1,148,000  บาท  (หนึ่งล้านหนึ่งแสนสี่หมื่นแปดพันบาทถ้วน)  โปรดยกมือครับ
   มติที่ประชุม	เห็นชอบ		8	เสียง
	ไม่เห็นชอบ		-	เสียง
	งดออกเสียง		1	เสียง
เลขานุการสภาเทศบาล		เรียนประธานสภาเทศบาล  กระผมนายสุทธิมนต์  หนูคง  เลขานุการสภาเทศบาลตำบลลานข่อย  สมาชิกสภาเทศบาลตำบลลานข่อยมีมติเห็นชอบในการรับโอนทรัพย์สินให้อยู่ในความดูแลของเทศบาลตำบลลานข่อย  โครงการพัฒนาอุตสาหกรรมท่องเที่ยวเชิงอนุรักษ์เข้มแข็งเข้าสู่ประชาคมอาเซี่ยน จำนวน  1  หลัง  จำนวน  8  เสียง  ไม่เห็นชอบ  ไม่มี       งดออกเสียง  1  เสียง  ประธานสภาเทศบาล
		5.3  เรื่องขออนุมัติโอนงบประมาณรายจ่ายประจำปีงบประมาณ  พ.ศ.  2565    เพื่อดำเนินการก่อสร้างถนนคอนกรีตเสริมเหล็ก  ถนนสายซอยยินดี  หมู่ที่  2  งบประมาณ  119,000  บาท  (หนึ่งแสนหนึ่งหมื่นเก้าพันบาทถ้วน)
ประธานสภาเทศบาล		เชิญเจ้าของญัตติครับ
นายกเทศมนตรี		เรียนประธานสภาเทศบาลตำบลลานข่อย  กระผมนายบุญเลิศ  เส้งรอด  ตำแหน่งนายกเทศมนตรีตำบลลานข่อย  ขออนุญาตประธานสภาเทศบาลขอมอบให้นายจงรักษ์       ศรีรัตน์  ตำแหน่งรองนายกเทศมนตรีตำบลลานข่อย  เสนอญัตติ  5.3-5.4  ครับ
ประธานสภาเทศบาล		อนุญาตเชิญครับ
นายจงรักษ์ ศรีรัตน์		เรียนประธานสภาเทศบาล กระผมนายจงรักษ์  ศรีรัตน์  ตำแหน่งรองนายกเทศมนตรีตำบลลานข่อยได้รับมอบหมายจากนายกเทศมนตรีให้เสนอญัตติเรื่องขออนุมัติโอนเงินงบประมาณรายจ่ายประจำปีงบประมาณ  พ.ศ. 2565  ตามที่เทศบาลตำบลลานข่อยได้ดำเนินโครงการก่อสร้างถนนคอนกรีตเสริมเหล็ก  ถนนสายซอยยินดี  หมู่ที่ 2  กว้าง  5  เมตร  หนา  0.15  เมตร  งบประมาณ  2,778,376.46 บาท เนื่องจากถนนสายซอยยินดี หมู่ที่ 2  มีความยาวรวมทั้งหมด  724  เมตร  ยังคงเหลือระยะทางอีก  34  เมตร  ซึ่งเทศบาลตำบลลานข่อยได้รับการจัดสรรงบประมาณไม่เพียงพอในการดำเนินโครงการดังกล่าวให้ตลอดสาย  ดังนั้น  เพื่อเป็นการบรรเทาความเดือดร้อนของราษฎรที่ใช้ถนนสายซอยยินดี  ในการสัญจรไปมาให้ได้รับความสะดวก  จึงมีความจำเป็นต้องดำเนินการโอนงบประมาณรายจ่ายประจำปีงบประมาณ  พ.ศ.  2565  เพื่อก่อสร้างถนนคอนกรีตเสริมเหล็กสายซอยยินดี  หมู่ที่ 2  กว้าง  5  เมตร  ยาว  34  หนา  0.15  เมตร  หรือมีพื้นที่ไม่น้อยกว่า  170  ตารางเมตร  ไหล่ทางข้างละ  0.30  เมตร  โดยมีรายละเอียดดังนี้

โอนลด  แผนงานการศึกษา  งานบริหารงานทั่วไปเกี่ยวกับการศึกษา  งบบุคลากร  เงินเดือน  (ฝ่ายประจำ)  เงินเดือนพนักงานเทศบาล  งบประมาณตั้งไว้  917,760  บาท  งบประมาณคงเหลือก่อนโอน  703,410  บาท  โอนลด  119,000  บาท  งบประมาณคงเหลือหลังโอน  584,410  บาท  โอนตั้งเป็นรายการใหม่  แผนงานอุตสาหกรรมและการโยธา  งานก่อสร้าง  งบลงทุน  ค่าที่ดินและสิ่งก่อสร้าง  ประเภท  ค่าก่อสร้างสิ่งสาธารณูปโภค  ก่อสร้างถนนคอนกรีตเสริมเหล็กสายซอยยินดีผิวจราจรกว้าง  5  เมตร  ยาว  34  เมตร  หนา  0.15  เมตร  หรือมีพื้นที่ไม่น้อยกว่า  170  ตารางเมตร  ไหล่ทางข้างละ  0.30  เมตร  งบประมาณ  119,000  บาท  งบประมาณตั้งไว้  0  บาท  โอนเพิ่ม  จำนวน  119,000  บาท  งบประมาณคงเหลือหลังโอน  119,000  บาท
ประธานสภาเทศบาล		มีสมาชิกสภาเทศบาลท่านใดจะสอบถามหรืออภิปรายเพิ่มเติมไหมครับ
นายสุนทร ทองศรีจันทร์		เรียนประธานสภาเทศบาล  กระผมนายสุนทร  ทองศรีจันทร์  สมาชิกสภาเทศบาลตำบลลานข่อย  เขต  1  ขอสนับสนุนญัตติที่ผู้บริหารเสนอครับ
ประธานสภาเทศบาล		สมาชิกสภาท่านใดจะสอบถามเพิ่มเติมบ้างครับ  ถ้าไม่มีขอมติที่ประชุมนะครับ  สมาชิกสภาเทศบาลตำบลลานข่อยท่านใดเห็นชอบในการขออนุมัติโอนงบประมาณรายจ่ายประจำปีงบประมาณ  พ.ศ.  2565  เพื่อดำเนินการก่อสร้างถนนคอนกรีตเสริมเหล็กถนนสายซอยยินดี  หมู่ที่  2  งบประมาณ  119,000  บาท  (หนึ่งแสนหนึ่งหมื่นเก้าพันบาทถ้วน)โปรดยกมือครับ
   มติที่ประชุม	อนุมัติ			8	เสียง
	ไม่อนุมัติ			-	เสียง
	งดออกเสียง		1	เสียง
เลขานุการสภาเทศบาล		เรียนประธานสภาเทศบาล  กระผมนายสุทธิมนต์  หนูคง  เลขานุการสภาเทศบาลตำบลลานข่อย  สมาชิกสภาเทศบาลตำบลลานข่อยมีมติอนุมัติโอนงบประมาณรายจ่ายประจำปีงบประมาณ  พ.ศ.  2565  เพื่อดำเนินการก่อสร้างถนนคอนกรีตเสริมเหล็กถนนสายซอยยินดี  หมู่ที่  2  งบประมาณ  119,000  บาท  (หนึ่งแสนหนึ่งหมื่นเก้าพันบาทถ้วน)จำนวน  8  เสียง  ไม่อนุมัติ  ไม่มี  งดออกเสียง  1  เสียง  ประธานสภาเทศบาล
			5.4 ญัตติ  เรื่องขออนุมัติโอนงบประมาณรายจ่ายประจำปีงบประมาณ  พ.ศ.  2565  เพื่อจ่ายเป็นค่าจัดซื้อเครื่องกระตุกหัวใจไฟฟ้าชนิดอัตโนมัติ  จำนวน  1  เครื่อง  งบประมาณ  85,000  บาท  (แปดหมื่นห้าพันบาทถ้วน)
ประธานสภาเทศบาล			เชิญเจ้าของญัตติครับ
นายจงรักษ์ ศรีรัตน์			เรียนประธานสภาเทศบาล กระผมนายจงรักษ์  ศรีรัตน์  ตำแหน่งรองนายกเทศมนตรีตำบลลานข่อยได้รับมอบหมายจากนายกเทศมนตรีให้เสนอญัตติเรื่องขออนุมัติโอนเงินงบประมาณรายจ่ายประจำปีงบประมาณ  พ.ศ.  2565  ดังนี้  

โอนตั้งจ่ายรายการใหม่  ด้านบริการชุมชนและสังคม  แผนงานสาธารณสุข  งานบริการสาธารณสุขและงานสาธารณสุขอื่น  งบลงทุน  ค่าครุภัณฑ์  ประเภทครุภัณฑ์วิทยาศาสตร์และการแพทย์  เครื่องกระตุกหัวใจ  เพื่อจ่ายเป็นค่าจัดซื้อเครื่องกระตุกหัวใจไฟฟ้าชนิดอัตโนมัติ  จำนวน  1  เครื่อง  งบประมาณ  85,000  บาท (จัดซื้อตามราคาท้องตลาด  เนื่องจากไม่ปรากฏตามบัญชีราคามาตรฐานครุภัณฑ์  ฉบับเดือนธันวาคม  2564) โอนลด  ด้านบริการชุมชนและสังคม  แผนงานสาธารณสุข  งานบริการสาธารณสุขและงานสาธารณสุขอื่น        งบดำเนินงาน  หมวดค่าตอบแทนใช้สอยและวัสดุ  ค่าใช้สอย  ประเภทรายจ่ายเพื่อให้ได้มาซึ่งบริการค่าจ้างเหมาบริการเจ้าหน้าที่ช่วยเหลือผู้บาดเจ็บหรือเจ็บป่วย  ตั้งไว้  432,000  บาท  คงเหลือ  174,000 บาท  ขอโอนลด  85,000  บาท  
เหตุผล
1. เนื่องจากเครื่องกระตุกหัวใจไฟฟ้าชนิดอัตโนมัติซึ่งได้มาพร้อมรถพยาบาลกู้ชีพ  เมื่อวันที่  8  เมษายน  2558  แบตเตอรี่ไม่สามารถใช้งานได้  และไม่สามารถหาเปลี่ยนใหม่ได้ในท้องตลาด
2. เพื่อให้มีอุปกรณ์ประจำรถพยาบาลกู้ชีพสำหรับช่วยชีวิตผู้ป่วยฉุกเฉินกรณีเกิดภาวะหัวใจหยุดเต้นเฉียบพลัน
3. เพื่อให้เป็นไปตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น  พ.ศ.  2563  ข้อ 27  การโอนและการแก้ไขเปลี่ยนแปลงงบประมาณ  ข้อ 27  การโอนเงินงบประมาณรายจ่ายในงบลงทุน  โอยการโอนเพิ่ม  โอนลด  ที่ทำให้ลักษณะ  ปริมาณ  คุณภาพเปลี่ยนแปลงไป  หรือโอนไปตั้งจ่ายเป็นรายการใหม่ให้เป็นอำนาจอนุมัติของสภาท้องถิ่น
ประธานสภาเทศบาล		มีสมาชิกสภาเทศบาลท่านใดจะสอบถามหรืออภิปรายเพิ่มเติมบ้างครับ
นายพันศักดิ์ เมืองชุม		เรียนประธานสภาเทศบาลตำบลลานข่อย  กระผมนายพันศักดิ์ เมืองชุม  สมาชิกสภาเทศบาลตำบลลานข่อย เขต  2  ขอสนับสนุนญัตติที่ผู้บริหารเสนอครับ
ประธานสภาเทศบาล		สมาชิกสภาท่านใดจะสอบถามเพิ่มเติมบ้างครับ  ถ้าไม่มีขอมติที่ประชุมนะครับ  สมาชิกสภาเทศบาลตำบลลานข่อยท่านใดเห็นชอบในการขออนุมัติโอนงบประมาณรายจ่ายประจำปีงบประมาณ พ.ศ. 2565 เพื่อจ่ายเป็นค่าจัดซื้อเครื่องกระตุกหัวใจไฟฟ้าชนิดอัตโนมัติ  จำนวน  1  เครื่อง  งบประมาณ  85,000 บาท  (แปดหมื่นห้าพันบาทถ้วน) โปรดยกมือครับ
   มติที่ประชุม	อนุมัติ			8	เสียง
	ไม่อนุมัติ			-	เสียง
	งดออกเสียง		1	เสียง
เลขานุการสภาเทศบาล		เรียนประธานสภาเทศบาล  กระผมนายสุทธิมนต์  หนูคง  เลขานุการสภาเทศบาลตำบลลานข่อย  สมาชิกสภาเทศบาลตำบลลานข่อยมีมติอนุมัติโอนงบประมาณรายจ่ายประจำปีงบประมาณ  พ.ศ.  2565  เพื่อจ่ายเป็นค่าจัดซื้อเครื่องกระตุกหัวใจไฟฟ้าชนิดอัตโนมัติ  จำนวน  1  เครื่อง  งบประมาณ  85,000  บาท (แปดหมื่นห้าพันบาทถ้วน)จำนวน  8  เสียง  ไม่อนุมัติ  ไม่มี  งดออกเสียง  1  เสียง  ประธานสภาเทศบาล

		5.5  ญัตติเรื่องขอความเห็นชอบให้องค์การบริหารส่วนตำบลวังอ่าง  อำเภอชะอวด  จังหวัดนครศรีธรรมราช  ทำกิจการในเขตเทศบาลตำบลลานข่อยตามโครงการขยายเขตระบบประปาภูเขาขนาดใหญ่  แนวเดินท่อประปาจากห้วยน้ำใสจุดที่จะทำการเชื่อมต่อและขุดฝังท่อเมนอยู่ในพื้นที่หมู่ที่  2  ตำบลลานข่อย  อำเภอป่าพะยอม  จังหวัดพัทลุง
ประธานสภาเทศบาล		เชิญเจ้าของญัตติครับ
นายกเทศมนตรี		เรียนประธานสภาเทศบาลตำบลลานข่อย  กระผมนายบุญเลิศ  เส้งรอด  ตำแหน่งนายกเทศมนตรีตำบลลานข่อย  ขอแสนอญัตติเรื่องขอความยินยอมให้องค์การบริหารส่วนตำบลวังอ่างทำกิจการในเขตเทศบาลตำบลลานข่อยดังนี้  ด้วยองค์การบริหารส่วนตำบลวังอ่าง  ได้รับจัดสรรงบประมาณรายจ่ายประจำปี  งบประมาณ  พ.ศ.  2565  แผนงานยุทธศาสตร์ส่งเสริมการกระจายอำนาจให้แก่องค์กรปกครองส่วนท้องถิ่น  งบเงินอุดหนุน  เงินอุดหนุนเฉพาะกิจ  เงินอุดหนุนสำหรับการแก้ไขปัญหาการขาดแคลนน้ำอุปโภคบริโภคแก่ประชาชน (ก่อสร้างและปรับปรุงประสิทธิภาพระบบประปาหมู่บ้าน)  ตามโครงการขยายเขตระบบประปาหมู่บ้าน  แบบประปาภูเขาขนาดใหญ่  แนวเดินท่อระบบประปาจากห้วยน้ำใส      (บ้านลานข่อย)  -  บ้านควนสิบทิศ,บ้านเกาะร้าว  หมู่ที่  7  ตำบลวังอ่าง  องค์การบริหารส่วนตำบลวังอ่าง  อำเภอชะอวด  จังหวัดนครศรีธรรมราช  ซึ่งในการดำเนินการตามโครงการดังกล่าว  องค์การบริหารส่วนตำบลวังอ่าง  มีความจำเป็นที่จะต้องต่อท่อจากท่องส่งน้ำของโครงการส่งน้ำและบำรุงรักษาปากพนังบน  ซึ่งจุดที่จะทำการเชื่อต่อและขุดฝังท่อเมนอยู่ในพื้นที่หมู่ที่  2  ตำบลลานข่อย  อำเภอป่าพะยอม  จังหวัดพัทลุง  ระยะทาง  110  เมตร   โดยใช้ท่อ  HDPE.100PN.10  เส้นผ่าศูนย์กลาง  200  มิลลิเมตร  ดันลอดท่อในเขตทางหลวงหมายเลข 4270 ตอนทุ่งชุมพล-ลานข่อย  ดังนั้นเพื่อให้องค์การบริหารส่วนตำบลวังอ่าง  สามารถดำเนินการโครงการดังกล่าวเป็นไปตามพระราชบัญญัติสภาตำบลและองค์การบริหารส่วนตำบล  พ.ศ. 2537  และแก้ไขเพิ่มเติม  (ฉบับที่ 7)  พ.ศ.  2562  มาตรา 73  องค์การบริหารส่วนตำบลอาจทำกิจการนอกเขตองค์การบริหารส่วนตำบลหรือร่วมกับสภาตำบล  องค์การบริหารส่วนตำบล  องค์การบริหารส่วนจังหวัด  หรือหน่วยการบริหารราชการส่วนท้องถิ่นอื่นเพื่อกระทำกิจการร่วมกันได้  ทั้งนี้เมื่อได้รับความยินยอมจากสภาตำบล  องค์การบริหารส่วนตำบล  องค์การบริหารส่วนจังหวัด  หรือหน่วยการบริหารราชการส่วนท้องถิ่นอื่นที่เกี่ยวข้อง  และกิจการนั้นเป็นกิจการที่จำเป็นต้องทำและเป็นกิจการเกี่ยวเนื่องกับกิจการที่อยู่ในอำนาจหน้าที่ของตน
ประธานสภาเทศบาล		สมาชิกสภาเทศบาลท่านใดจะสอบถามหรืออภิปรายเพิ่มเติมมั้ยครับ  เชิญครับ
นายสุนทร ทองศรีจันทร์		เรียนประธานสภาเทศบาล  สมาชิกสภาเทศบาล  ผู้บริหาร  ข้าราชการทุกท่าน  กระผมนายสุนทร  ทองศรีจันทร์  สมาชิกสภาเทศบาลตำบลลานข่อย  เขต  1  สนับสนุนญัตติที่ผู้บริหารเสนอครับและอีกประการหนึ่งเส้นทางที่ระบบท่อประปาเดินผ่านกระผมได้ประสานกับเจ้าของที่ดินและเจ้าของที่ดินได้ให้ความยินยอมเรียบร้อยแล้วครับ
ประธานสภาเทศบาล		สมาชิกท่านอื่นจะสอบถามเพิ่มเติมอีกบ้างครับ  เชิญครับ

นายพันศักดิ์ เมืองชุม		เรียนประธานสภาเทศบาลตำบลลานข่อย  กระผมนายพันศักดิ์  เมืองชุม  สมาชิกสภาเทศบาลตำบลลานข่อย  เขต  2  ขอสอบถามว่าการต่อท่อเพื่อขยายเขตระบบประปาไปยังองค์การบริหารส่วนตำบลวังอ่างจะมีผลกระทบต่อระบบประปาภูเขาของเทศบาลตำบล    ลานข่อยหรือไม่
ประธานสภาเทศบาล		ขอบคุณสำหรับความเป็นห่วงเรื่องการขยายเขตระบบประปานะครับเชิญผู้รับผิดชอบชี้แจงครับ
นายจงรักษ์ ศรีรัตน์		เรียนประธานสภาเทศบาล  กระผมนายจงรักษ  ศรีรัตน์  ตำแหน่งรองนายกเทศมนตรีตำบลลานข่อย  ขอชี้แจงในคำถามของสมาชิกสภาว่าการที่องค์การบริหารส่วนตำบลวังอ่าง  ได้ทำโครงการขยายเขตระบบประปาหมู่บ้าน  แบบประปาภูเขาขนาดใหญ่นั้นไม่มีผลกระทบต่อระบบประปาของเทศบาลตำบลลานข่อยครับเนื่องจากน้ำที่ใช้นั้นเป็นน้ำจากอ่างเก็บน้ำห้วยน้ำใสไม่ใช่จากประปาภูเขาซึ่งตั้งอยู่ หมู่ที่ 9  ครับ
ประธานสภาเทศบาล		สมาชิกสภาท่านใดจะสอบถามเพิ่มเติมบ้างครับ  ถ้าไม่มีขอมติที่ประชุมนะครับ  สมาชิกสภาเทศบาลตำบลลานข่อยท่านใดเห็นชอบให้องค์การบริหารส่วนตำบลวังอ่าง    อำเภอชะอวด  จังหวัดนครศรีธรรมราช  ทำกิจการในเขตเทศบาลตำบลลานข่อยตามโครงการขยายเขตระบบประปาภูเขาขนาดใหญ่  แนวเดินท่อประปาจากห้วยน้ำใสจุดที่จะทำการเชื่อมต่อและขุดฝังท่อเมนอยู่ในพื้นที่หมู่ที่  2 ตำบลลานข่อย  อำเภอป่าพะยอม  จังหวัดพัทลุง  โปรดยกมือครับ
   มติที่ประชุม	เห็นชอบ		8	เสียง
	ไม่เห็นชอบ		-	เสียง
	งดออกเสียง		1	เสียง
เลขานุการสภาเทศบาล		เรียนประธานสภาเทศบาล  กระผมนายสุทธิมนต์  หนูคง  เลขานุการสภาเทศบาลตำบลลานข่อย  สมาชิกสภาเทศบาลตำบลลานข่อยมีมติเห็นชอบให้องค์การบริหารส่วนตำบลวังอ่าง  อำเภอชะอวด  จังหวัดนครศรีธรรมราช  ทำกิจการในเขตเทศบาลตำบลลานข่อยตามโครงการขยายเขตระบบประปาภูเขาขนาดใหญ่  จำนวน  8  เสียง  ไม่เห็นชอบ  ไม่มี  งดออกเสียง  1  เสียง  ประธานสภาเทศบาล
		5.6  ญัตติเรื่อง  กำหนดสมัยประชุมสามัญ  สมัยที่ 2 สมัยที่ 3  และสมัยที่ 4  ประจำปี  พ.ศ. 2565  และกำหนดสมัยประชุมสามัญ สมัยแรก  ประจำปี  พ.ศ. 2566
ประธานสภาเทศบาล			สำหรับการกำหนดสมัยประชุมในเรื่องของระเบียบกฎหมายขอเชิญเลขานุการสภาเทศบาลอธิบายข้อกฎหมายให้ท่านสมาชิกสภาเทศบาลตำบลลานข่อยได้รับทราบครับ
เลขานุการสภาเทศบาล			เรียนท่านประธานสภาเทศบาล  สมาชิกสภา  กระผมนายสุทธิมนต์  หนูคง  เลขานุการสภาเทศบาลตำบลลานข่อย ขออธิบายในรายละเอียดเกี่ยวกับการกำหนดสมัยประชุมว่าตามพระราชบัญญัติเทศบาล  พ.ศ. 2496 แก้ไขเพิ่มเติมถึง (ฉบับที่ 14)          พ.ศ. 2562  มาตรา  24 วรรคแรก  กำหนดว่าในปีหนึ่งให้มีสมัยประชุมสามัญสี่สมัย      สมัยประชุมสามัญครั้งแรก  และวันเริ่มประชุมสมัยสามัญประจำปีให้สภาเทศบาลกำหนด

	มาตรา  24  วรรคสี่   สมัยประชุมสามัญสมัยหนึ่งๆ  ให้มีกำหนดไม่เกินสามสิบวันแต่ถ้าจะขยายเวลาออกไปอีกจะต้องได้รับอนุญาตจากผู้ว่าราชการจังหวัด และระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547  แก้ไขเพิ่มเติมถึง     (ฉบับที่ 2)  พ.ศ. 2554  ข้อ 21 การกำหนดจำนวนสมัยประชุมสามัญประจำปี ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไป  และระยะเวลาของสมัยประชุมสามัญประจำปีสมัยแรกของปีถัดไปให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปีโดยให้นำความในข้อ  11  มาบังคับใช้อนุโลม
ประธานสภาเทศบาล		เชิญสมาชิกสภาเทศบาลตำบลลานข่อยเสนอวันกำหนดสมัยประชุมสมัยที่  2-4  ประจำปี  พ.ศ.  2565  และสมัยสามัญ  สมัยแรกประจำปี  พ.ศ.  2566  ครับ
นายพันศักดิ์ เมืองชุม		เรียนประธานสภาเทศบาลตำบลลานข่อย  สมาชิกสภาเทศบาล  กระผมนายพันศักดิ์  เมืองชุม  สมาชิกสภาเทศบาลตำบลลานข่อย  เขต  2  ขอเสนอในการกำหนดวันประชุมสภาดังนี้
	-สมัยประชุมสามัญ  สมัยที่  2  ประจำปี  พ.ศ.  2565  ระหว่างวันที่  1 – 30  พฤษภาคม  2565  มีกำหนด  30  วัน
	-สมัยประชุมสามัญ  สมัยที่ 3  ประจำปี  พ.ศ.  2565  ระหว่างวันที่  15 สิงหาคม – 14  กันยายน  2565  มีกำหนด  30  วัน
	-สมัยประชุมสามัญ  สมัยที่ 4  ประจำปี  พ.ศ.  2565  ระหว่างวันที่  1 – 30 พฤศจิกายน 2565  มีกำหนด  30  วัน
	และสมัยประชุมสามัญ  สมัยแรก  ประจำปี  พ.ศ.  2566  ระหว่างวันที่  1 กุมภาพันธ์ – 2  มีนาคม  2566  มีกำหนด  30  วัน
ประธานสภาเทศบาล		มีสมาชิกสภาเทศบาลท่านใดมีความเห็นต่างจากนายพันศักดิ์ เมืองชุม  บ้างครับถ้าไม่มีขอมติที่ประชุมสภานะครับ สมาชิกสภาเทศบาลตำบลลานข่อยท่านใดเห็นชอบกับการกำหนดสมัยประชุมตามที่นายพันศักดิ์  เมืองชุม  เสนอโปรดยกมือครับ
มติที่ประชุม		เห็นชอบ		8	เสียง
	ไม่เห็นชอบ		-	เสียง
	งดออกเสียง		1	เสียง
เลขานุการสภาเทศบาล		เรียนประธานสภาเทศบาล  กระผมนายสุทธิมนต์  หนูคง  เลขานุการสภาเทศบาลตำบลลานข่อย  สมาชิกสภาเทศบาลตำบลลานข่อยมีมติเห็นชอบกับการกำหนดสมัยประชุมสภาสมัยสามัญตามที่นายพันศักดิ์  เมืองชุม  เสนอจำนวน  8  เสียง  ไม่เห็นชอบ  ไม่มี       งดออกเสียง  1  เสียง  ประธานสภาเทศบาล
ระเบียบวาระที่  6	เรื่องอื่นๆ
ประธานสภา			ขอเชิญสมาชิกสภาเทศบาลได้แจ้งความเดือดร้อนของประชาชน หรือจะพูดคุยปรึกษาในสภาครับ

เลขานุการสภาเทศบาล			เรียนประธานสภาเทศบาลตำบลลานข่อย  กระผมนายสุทธิมนต์ หนูคง  สมาชิกสภาเทศบาลตำบลลานข่อย  เขต  2  ขอสอบถามเรื่องถุงยังชีพที่จะช่วยเหลือผู้ที่ถูกกักตัวจากการติดโควิด - 19  ว่าขณะนี้เทศบาลยังช่วยเหลืออย่างไรได้บ้างครับ
ประธานสภาเทศบาล			เชิญนายกเทศมนตรีชี้แจงครับ
นายกเทศมนตรี			เรียนประธานสภาเทศบาลตำบลลานข่อย  สมาชิกสภาเทศบาล  กระผมนายบุญเลิศ  เส้งรอด  ตำแหน่งนายกเทศมนตรีตำบลลานข่อย  ขอชี้แจงว่าสำหรับผู้ที่โดนกักตัวจากการติดโควิด-19 ขอให้ปลัดเทศบาลชี้แจงรายละเอียดครับ
ประธานสภาเทศบาล			เชิญปลัดเทศบาลครับ
นายฤทธิ์ ไชยวรรณ			เรียนประธานสภาเทศบาลตำบลลานข่อย  สมาชิกสภาเทศบาล  ผู้บริหาร       กระผมนายฤทธิ์  ไชยวรรณ  ปลัดเทศบาลตำบลลานข่อย  ขอชี้แจงว่าในการช่วยเหลือผู้ป่วยที่ติดเชื้อโควิด-19  และกักตัวอยู่ที่บ้านนั้นสามารถแยกเป็นประเด็นคือ
	1 ถ้าผู้ป่วยพักรักษาตัวอยู่ที่โรงพยาบาลๆ สำนักงานหลักประกันสุขภาพแห่งชาติ (สปสช.)   จะดูและทั้งยาและค่าอาหารให้ครับ
	2 ถ้าผู้ป่วยกักตัวอยู่ที่บ้านก็จะมีถุงยังชีพจากสภากาดไทยหรือของเทศบาลตำบลลานข่อยครับ
ประธานสภาเทศบาล			เชิญสมาชิกสภาเทศบาลท่านต่อไปครับ
นายสุนทร ทองศรีจันทร์			เรียนประธานสภาเทศบาลตำบลลานข่อย  กระผมนายสุนทร  ทองศรีจันทร์    สมาชิกสภาเทศบาลตำบลลานข่อย  เขต 1  ขอแจ้งว่าน้ำประปาที่ห้วยหลุดน้ำเหม็นมากครับ
ประธานสภาเทศบาล			เชิญสมาชิกสภาเทศบาลท่านต่อไปครับ		
นายพันศักดิ์  เมืองชุม			เรียนท่านประธานสภาเทศบาลตำบลลานข่อย กระผมนายพันศักดิ์  เมืองชุม  สมาชิกสภาเทศบาลตำบลลานข่อย  เขต  2  ขอให้ผู้บริหารช่วยหางบประมาณเพื่อปรับปรุงถนนในเขต  2  ที่ยังลำบากอยู่จึงอยากให้เทศบาลหรือผู้บริหารเทศบาลช่วยหางบประมาณๆ  300,000  บาท  เพื่อขอสนับสนุนวัสดุหินที่แขวงทางหลวงชนบท บดเคี้ยวเรียบร้อยแล้วนำมาปรับปรุงถนนในเขต  2  ที่ยังลำบากครับ 
ประธานสภาเทศบาล			เชิญสมาชิกสภาเทศบาลท่านต่อไปครับ
นายวิโรจน์ เกตุโอ			เรียนท่านประธานสภาเทศบาลตำบลลานข่อย กระผมนายวิโรจน์ เกตุโอ	สมาชิกสภาเทศบาลตำบลลานข่อย  เขต  2  เห็นด้วยกับนายพันศักดิ์  เมืองชุม  และขอเสนอความเห็นต่อว่าถ้าเทศบาลนำเงินที่โอนไปก่อสร้างถนนคอนกรีตเสริมเหล็กซอยยินดี หมู่ที่ 2  ซึ่งยะทางเพียง  34  เมตร  ใช้งบประมาณ 119,000  บาท  แต่ถ้าเทศบาลตำบลลานข่อยนำเงินจำนวนส่วนนี้ไปปรับปรุงถนนตามความเห็นของนายพันศักดิ์  เมืองชุม  น่าจะแก้ไขปัญหาความเดือดร้อนของประชาชนได้มากกว่านี้ขอบคุณครับ
ประธานสภาเทศบาล			เชิญสมาชิกสภาเทศบาลท่านต่อไปครับ

นายศิริศักย์ ท่องคง			เรียนท่านประธานสภาเทศบาลตำบลลานข่อย กระผมนายศิริศักย์ ท่องคง	สมาชิกสภาเทศบาลตำบลลานข่อย  เขต  2  ขอแจ้งความเดือดร้อนของประชาชน 2  เรื่องคือ1. เรื่องการทำถนนสายประชาสงเคราะห์  3  (ห้วยหลุด-แมลงภู่) มีประชาชนแจ้งว่าถนนได้ล้ำเข้าไปในที่ดินของเอกชนขอให้เทศบาลช่วยตรวจสอบด้วย
	2. ขอให้เทศบาลช่วยก่อสร้างราวเหล็กบริเวณสะพานซึ่งมันลึกมากอาจเกิดอันตรายได้ถ้าหากรถเสียหลักพลัดตกลงไปขอบคุณครับ
ประธานสภาเทศบาล			เชิญสมาชิกสภาเทศบาลท่านต่อไปครับ
นายวีรยุทธ  ขุนนุ้ย			เรียนประธานสภาเทศบาลตำบลลานข่อย  กระผมนายนายวีรยุทธ  ขุนนุ้ย  สมาชิกสภาเทศบาลตำบลลานข่อย  เขต  1  ขอแจ้งเรื่องน้ำประปาที่บ้ายนายไสวขณะนี้น้ำคันมากและเรื่องการก่อสร้างถนนทุกสายก่อนก่อสร้างเทศบาลควรทำหนังสือแจ้งให้เจ้าของที่ดินทราบด้วยขอบคุณครับ
ประธานสภาเทศบาล			เชิญสมาชิกสภาเทศบาลหรือผู้บริหารครับ
นายจงรักษ์ ศรีรัตน์			เรียนประธานสภาเทศบาลตำบลลานข่อย  กระผมนายจงรักษ์ ศรีรัตน์  ตำแหน่งรองนายกเทศมนตรีตำบลลานข่อย  สำหรับเรื่องถนนสายประชาสงเคราะห์  3  (ห้วยหลุด-แมลงภู่) ที่มีประชาชนแจ้งว่าถนนได้ล้ำเข้าไปในที่ดินของเอกชนกระผมขอฝากให้นายนายศิริศักย์    ท่องคง  ช่วยประสานกับเจ้าของที่ดินและนำเอกสารที่ดินมาพบกับเจ้าหน้าที่กองช่างเพื่อตรวจสอบรายละเอียดนะครับ  สำหรับการทำราวเหล็กนั้นกระผมเห็นด้วยครับ
ประธานสภาเทศบาล			เชิญท่านต่อไปครับ
นายวิเชียร  คล้ายแก้ว			เรียนประธานสภาเทศบาลตำบลลานข่อย กระผมนายวิเชียร คล้ายแก้ว  ตำแหน่งรองนายกเทศมนตรีตำบลลานข่อย  ขอแจ้งให้ที่สมาชิกสภาเทศบาลและผู้เข้าร่วมประชุมทราบว่าขณะนี้องค์การบริหารส่วนจังหวัดพัทลุงได้จัดกิจกรรมแข่งขันกีฬาท้องถิ่นสัมพันธ์ ซึ่งจะทำการแข่งขันในระหว่างวันที่  28 กุมภาพันธ์  ถึงวันที่  18  มีนาคม  2565  จึงขอให้ทุกท่านได้ร่วมกันส่งกำลังใจให้กับนักกีฬาเทศบาลตำบลลานข่อยด้วย ซึ่งในการแข่งขันกีฬาครั้งนี้เทศบาลได้ส่งนักกีฬาเข้าร่วมด้วยหลายรายการเช่นฟุตบอล ฟุตซอล  บอลเล่ย์บอลหญิงและชาย  ตะกร้อ  เปตองหญิงทั้งชาย วิ่งกระสอบฯลฯ  ขอบคุณครับ  
ประธานสภา			มีสมาชิกหรือผู้บริหารท่านใดจะสอบถามหรือชี้แจงอีกบ้างครับ  ถ้าไม่มีกระผมขอขอบคุณทุกท่านเข้ามาประชุมในวันนี้และขอปิดการประชุมสภาเทศบาลตำบลลานข่อยในสมัยนี้ขอบคุณครับ
ปิดประชุม	เวลา  16.00 นาฬิกา

